สรุปหุ้นเด่นราคาขึ้นแรง-ลงแรงประจำวันนี้
สรุปหุ้นเด่นราคาขึ้นแรง-ลงแรงประจำวันนี้
23 ก.ค. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
 
สำหรับหุ้นที่ร่วงแรงประจำวันนี้ (23 ก.ค.) ได้แก่
ราคาหุ้น บริษัท ไทยยูเนี่ยน โฟรเซ่น โปรดักส์ จำกัด (มหาชน) หรือ TUF ปิดตลาดวันนี้อยู่ที่ 18.60 บาท ลบ 1.40 บาท หรือ 7% สูงสุดที่ 19.20 บาท และต่ำสุดที่ 18.40 บาท มูลค่าการซื้อขาย 894.82 ล้านบาท
ทั้งนี้ ราคาหุ้นที่มีการปรับตัวลงแรงวันนี้ เหตุกังวลข่าวร้ายบ.ย่อยในสหรัฐถูกเรียกแจงข้อมูล-ดีลบัมเบิลบีจ่อล่ม
ราคาหุ้นบริษัท พีเออี (ประเทศไทย) จำกัด (มหาชน) หรือ PAE ปิดตลาดวันนี้ ราคาอยู่ที่ 0.31 บาท ลบ 0.03 บาท หรือ 8.82% สูงสุดที่ 0.33 บาท ต่ำสุดที่ 0.31 บาท มูลค่าซื้อขายที่ 24.48 ล้านบาท
โดยปัจจัยที่ส่งผลให้ราคาหุ้นมีการปรับตัวลงแรง คาดว่ามาจากประเด็นที่วานนี้ (22 ก.ค.) PAE ได้มีการยกเลิกการจัดประชุมวิสามัญผู้ถือหุ้น วาระเกี่ยวกับการเพิ่มทุนออกไปอย่างไม่มีกำหนด
 
สำหรับหุ้นที่ขึ้นแรงประจำวันนี้ (23 ก.ค.) ได้แก่
ราคาหุ้นบริษัท ไดอิ กรุ๊ป จำกัด (มหาชน) หรือ DAII ปิดเทรดวันแรก ราคาอยู่ที่ 12 บาท เพิ่มขึ้น 8 บาท หรือ 200% จากราคาขาย IPO ที่ 4 บาท มูลค่าซื้อขายที่ 5.30 พันล้านบาท
นายธวัช มีประเสริฐสกุล กรรมการผู้จัดการ ของ DAII เปิดเผยว่า บริษัทตั้งเป้าเพิ่มอัตรากำไรสุทธิเป็น 14-15% ภายใน 5 ปี (ปี 59-63) จากปีนี้ที่คาดว่าจะใกล้เคียงกับปีก่อนที่ 5-6% และตั้งเป้ารายได้จากนี้ไปจะเติบโตปีละไม่ต่ำกว่า 20% จากปีก่อนที่ทำได้ 357.98 ล้านบาท
ราคาหุ้น บริษัท พลังงานบริสุทธิ์ จำกัด (มหาชน) หรือ EAปิดตลาดวันนี้ อยู่ที่ระดับ 21.60 บาท บวก 1.60 บาท หรือ 8.00% สูงสุดที่ 21.70 บาท ต่ำสุด 20.20 บาท ด้วยมูลค่าซื้อขาย 497 ล้านบาท
บล.ธนชาต แนะนำ “BUY” ราคาเป้าหมาย 30.00 บาท/หุ้น มองการปรับลดลงของ EA เป็นโอกาสในการ “ซื้อ” จาก 1) กำไรไตรมาส 2/58 เติบโตแกร่งเป็น 800 ล้านบาท หรือเพิ่มขึ้น 38% จากไตรมาสก่อน และเพิ่มขึ้น 96% จากช่วงเดียวกันของปีก่อน ด้วยกำลังการผลิตไฟฟ้าที่เพิ่มขึ้นในปี 2016 (การก่อสร้างโรงไฟฟ้าพลังงานแสงอาทติย์ที่พิษณุโล 90MW และพลังงานลาม Hadd 126MW เป็นไปตามแผน)
 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 